वीडियो शेयर कर बयां किया बेटी से दूर रहने का दर्द, बोलीं- पहले से भी ज्यादा खतरनाक है
TV Actress Mahhi Vij Coronavirus - टीवी एक्ट्रेस माही विज कोरोना पॉजिटिव हो गई हैं। उन्होंने सोशल मीडिया पर एक वीडियो पोस्ट कर इस बात की जानकारी दी।
टीवी एक्ट्रेस माही विज कोरोना पॉजिटिव हो गई हैं। उन्होंने सोशल मीडिया पर एक वीडियो पोस्ट कर इस बात की जानकारी दी। साथ ही कोविड 19 के लक्षणों के बारे में भी खुलकर बात की है। माही ने बताया की कोरोना पहले से भी ज्यादा खतरनाक है।
बोलीं- मुझे कोविड हो गया है 
माही विज ने वीडियो में कहा- 'मुझे कोविड पॉजिटिव हूं, मुझे 4 दिन हो गए हैं। जैसे ही मुझे फीवर और बाकी लक्षण आए तो मैंने टेस्ट किया। मुझे सबने बोला कि मत करवाओ फ्लू है, मौसम की वजह से है। लेकिन मैं बस सेफ रहना चाहती थी, क्योंकि घर पर बच्चे हैं, तो मैंने टेस्ट कराया और मेरा कोविड पॉजिटिव आया।' मुझे बॉडी में बहुत दर्द था।
'बेटी को देखकर रोना आता है'
माही ने आगे कहा- ' ये कोविड पिछले कोविड से बहुत बुरा है'। मुझे सांस लेने में तकलीफ हो रही थी काफी दिन से, जो मुझे पहले कोविड में नहीं हुआ। मैं बस सबको यही बोलूंगी कि आप सेफ रहिए और अपना ख्याल रखिए। क्योंकि हम नहीं चाहते कि हमारी वजह से हमारे पेरेंट्स या बच्चों को लगे। मैं अपने बच्चों से दूर हूं। मैं जब वीडियो कॉल पर तारा को देखती हूं तो मुझे बहुत रोना आता है। वह बोलती है मम्मा चाहिए। यह दिल तोड़ने वाला होता है। आप अपना ख्याल रखिए।'